open-index/open-wikipedia-markdown huggingface dataset:
John Bardeen

**John Bardeen** (* 23. máj 1908, Madison, Wisconsin, USA – † 30. január 1991, Boston, Massachusetts) bol americký fyzik a elektrotechnik.

Dvakrát získal Nobelovu cenu za fyziku: prvýkrát v roku 1956 spolu s Williamom Shockleym a Walterom Brattainom za objav tranzistoru a druhýkrát v roku 1972 spolu s Leonom Neilom Cooperom a Johnom Robertom Schriefferom za základnú teóriu konvenčnej supravodivosti, známu ako BCS teória.

Bardeenove objavy mali veľmi významné praktické aplikácie. Objav tranzistoru spôsobil elektrotechnickú revolúciu, umožnil napríklad vývoj moderných počítačov. Bardeenove výsledky v oblasti supravodivosti sa zas využívajú pri zobrazovaní magnetickou rezonanciou.

V roku 1990 ho časopis Life zaradil na zoznam 100 najvplyvnejších Američanov 20. storočia.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Vynálezcovia USA
Kategória:Absolventi Princeton University
Kategória:Osobnosti z Madisonu (Wisconsin)
Venera-13

**Venera-13** (rusky: Венера-13) bola sovietska planetárna sonda programu Venera, ktorej cieľom bol prieskum planéty Venuša.

Venera-13 a Venera-14 boli postavené identicky a vyštartovali s odstupom 5 dní. Venera-13 odštartovala 30. októbra 1981 o 06:04:00 UTC a Venera-14 4. novembra o 05:31:00 UTC. Obidve sondy mali hmotnosť na obežnej dráhe 760 kg.

## Priebeh misie
Sondu Venera 13 vyniesla do vesmíru raketa Proton-K/D-1 z kozmodróm Bajkonur (rampa PU-200P) ráno 30. októbra 1981. Po štyroch mesiacoch letu sa od nej 1. marca 1982 oddelilo pristávacie puzdro a kým nosná sonda pokračovala v prelete okolo planéty ďalej na heliocentrickú dráhu, puzdro (pristávací modul) sa dostalo na povrch Venuše v oblasti *[[Phoebe Regio]]*. Počas letu atmosférou boli vykonávané jej merania. Na povrchu puzdro s pomocou mechanickej vŕtačky dokázalo odobrať vzorky horniny a dostať ich do hermeticky uzatvorenej komory. V nej bola teplota 30 stupňov, tlak 5 atmosfér a fluorescenčný spektrometer, ktorým sa vzorky horniny skúmali. Bol nájdený hlavne urán a draslík. Namerané údaje boli prenášané cez prelietajúcu sondu počas 127 minút na Zem. Sonda taktiež odoslala na Zem prvé farebné snímky Venuše z oblasti pristátia. Po dvoch hodinách puzdro obrovský tlak a teplotu na povrchu planéty nevydržalo a prestalo pracovať. 

## Konštrukcia
Hmotnosť sondy je udávaná vrátane dvoch pomocných rakiet a paliva 4363 kg. Samotná sonda s označením 1981-106A mala 2460 kg, pomocné rakety boli označené 106b a 106c, pristávacie puzdro s hmotnosťou 1478 kg bolo katalogizované ako 1981-106D. 

## Externé odkazy

* http://www.lib.cas.cz/space.40/1981/106A.HTM
* http://www.ian.cz/detart_fr.php?id=1563 

Kategória:Program Venera
Kategória:Zaniknuté sondy
Kategória:Kozmonautika v 1981
Kategória:Kozmonautika v 1982
Kategória:Úspešné sondy
Anna de Foix

**Anna z Foix a Candale** (* okolo 1484, Foix, Francúzsko – † 26. júl 1506, Budín, Maďarsko) bola  francúzska šľachtičná, dcéra grófa Gastona z Foix a Candale a navarrskej infantky Kataríny z Foix, sobášom česká a uhorská kráľovná ako tretia manželka Vladislava II. Jagelovského.

## Životopis
O jej živote, ako i histórii rodu Foix a Candale je málo poznatkov. Anna bola rodovo spríbuznená s kráľovskými rodinami tak z matkinej (jej matka bola dcérou navarrskej kráľovnej Eleonóry) ako i z otcovej strany (jej prastarý otec bol manželom princeznej Magdalény z Valois, dcéry francúzskeho kráľa Karola VII.). Vzhľadom na to, že už v mladom veku (1500) stratila oboch rodičov, detstvo strávila na dvore svojej tety, francúzskej kráľovnej Anny Bretónskej. Tu  dostala základy vzdelania.

Prvýkrát sa obšírnejšie o nej historici zmieňujú v roku 1501 v súvislosti s plánovaným sobášom s Vladislavom Jagelovským. V tomto roku sa na francúzskom dvore začali prvé pytačky, keď iba rok predtým (3. apríla 1500) boli oficiálne zrušené obe Vladislavove predchádzajúce manželstvá (s Barborou Hohenzollernskou i s Beatrix Aragónskou). 

To, že sa Vladislav rozhodol pre nastávajúcu manželku z francúzskeho kráľovského prostredia vyplývalo zo situácie, v akej sa Uhorsko nachádzalo na prelome 15. a 16. storočia. V ťaživých dobách, kedy boli južné hranice krajiny ohrozované tureckými hordami, sa francúzsky kráľ javil ako najvýhodnejší a najvernejší spojenec. Súčasne mu malo spojenectvo s francúzskym kráľom pomôcť i v súperení s cisárom Maximiliánom I. Habsburským, ktorý by v prípade, ak by Vladislav nezanechal legitímneho potomka, zasadol na uhorský trón. 23. marca 1502 bola na zámku v Blois uzavretá sobášna zmluva, ktorou sa Anna stala manželkou takmer o dvadsaťpäť rokov staršieho Vladislava. 29. septembra 1502 sa v Stoličnom Belehrade konala svadba a Annina korunovácia za uhorskú kráľovnú.

Až toto tretie Vladislavovo manželstvo naplnilo svoj zmysel. Vladislav našiel v Anne, napriek značnému vekovému rozdielu, milovanú a jemu všestranne oddanú osobu. I Anna, od detstva túžiaca po istom spoločenskom postavení, našla vo Vladislavovi nielen kráľa, ale i muža svojich snov. Anna na uhorskom dvore prejavila i nadanie pre politické záležitosti. 

## Rodinné pomery
V manželstve Anny de Foix a Vladislava II. Jagelovského sa narodili dve deti:
* Anna (* 23. júl 1503 – † 27. január 1547) ∞ 1521 cisár a český kráľ Ferdinand I. Habsburský
* Ľudovít (* 1. júl 1506 – † 29. august 1526) ∞ 1522 kastílska princezná Mária Habsburská

Anna de Foix tri týždne po pôrode syna zomrela.

## Zdroj
* J. Macek, *Tři ženy krále Vladislava*, Mladá fronta, Praha 1991

Kategória:Narodenia v 15. storočí
Kategória:Úmrtia 26. júla
Kategória:Úmrtia v 1506
Kategória:Kráľovské manželky Uhorska
Kategória:Kráľovské manželky Česka
Kategória:Pochovaní v bazilike v Stoličnom Belehrade
Li Čeng-tao

**Li Čeng-tao** (; , , * 24. november 1926, Šanghaj, Čína† 4. august 2024, San Francisco, Kalifornia, USA) bol fyzik narodený v Číne a pôsobiaci v USA.

V roku 1957 získal spolu s Jang Čen-ningom Nobelovu cenu za fyziku za výskumy zákona zachovania parity, čo prispelo k dôležitým objavom v oblasti elementárnych častíc.

Po Williamovi Lawrencovi Braggovi, ktorý získal v roku 1915 Nobelovu cenu so svojim otcom, Williamom Henrym Braggom ako dvadsaťpäťročný, je Li Čeng-tao druhým najmladším laureátom tejto ceny. V čase oznámenia nositeľov mal 30 rokov, v dobe slávnostnej ceremónie 31.

## Referencie

## Iné projekty

Kategória:Laureáti Radu vychádzajúceho slnka
Kategória:Nositelia Nobelovej ceny za fyziku
Kategória:Čínski fyzici
Kategória:Fyzici USA
Kategória:Členovia Pápežskej akadémie vied
Kategória:Naturalizované osobnosti USA
Kategória:Nositelia Radu za zásluhy Talianskej republiky
Kategória:Osobnosti zo Šanghaja
Galeóna

náhľad|Španielska galeóna
**Galeóna** je typ plachetnice španielskeho pôvodu, ktorý sa používal v 16. a 17. storočí na vojenské a dopravné účely. Slúžila v námorných vojnách medzi Anglickom a Španielskom

## Konštrukcia
Galeóna nevznikla z Galéry ale z portugalskej karaky, preto nemala veslá. Jej pôvod je španielsky, názov pochádza z arabčiny: arabské „chalion“ znamená veľká loď. V tomto prípade väčšia než karaka, od ktorej sa líšila aj typickým malým ohnutým nosom. Nos bol zdobený rezbárskymi figúrami, tzv. galiónmi. Na čeleni bola stehová plachta alebo malá rahnová plachta. Loď niesla spočiatku štyri, neskôr tri sťažne, na ktorých boli rahnové plachty, iba na zadnom sťažni bola latinská plachta. Galeóna bola prvá loď, na ktorej sa hneď od jej vzniku začala používať aj košová plachta.

## Využitie
Galeóna sa prvotne používala na prepravu zlata, striebra a iných drahých tovarov z Ameriky. Taký náklad sa nemohol prepravovať bez zbraní, ktoré zaberali vzácny lodný priestor. A tak sa galeónove lode začali špecializovať na obchodné a vojenské účely.
Galeóny tvorili veľkú časť španielskej armády, ktorú Filip II. vystrojil proti Angličanom. Ale sedemnásť rokov po víťazstve v bitke pri Lepante (1571) však vyše 150 španielskych lodí s 2600 delami a s 30 000 mužmi utrpelo v tomto boji krutú porážku a definitívne prehralo v prieplave La Manche (1588) bitku o nadvládu nad svetovými morami. Príčinou ich porážky bolo zlé počasie, neskúsenosť veliteľa armády a tiež nevhodnosť galér a galeáz, ktoré v tejto bitke sekundovali španielskym galeónam.

## Významné galeóny
Medzi najvýznamnejšie galeóny patria: 
*anglické – Sovereign of the Seas, Great Harry, Ark Royal, Mayflower a slávna Drakeová Golden Hind (Zlatá laň)
*francúzske – La Couronne, Grande Francois

## Pozri aj
Plachetnica

## Referencie
* Guláš, Štefan; Leščinský, Dušan: *Plachetnice všetkých čias*, Mladé Letá 1979

## Iné projekty

Kategória:Plachetnice
Stanley Cohen

**Stanley Cohen** (* 17. november 1922, Brooklyn, New York, New York, USA† 5. február 2020, Nashville, Tennessee) bol americký biochemik.

V roku 1986 dostal spolu s Ritou Levi-Montalciniovou Nobelovu cenu za fyziológiu alebo medicínu za objavy rastových faktorov.

Vyštudoval chémiu, biológiu a zoológiu, doktorát získal na University of Michigan. Svoje zásadne objavy Cohen a Leviová-Montalciniová urobili v 50. rokoch 20. storočia, keď pracovali na Washington University in St. Louis v St. Louis.

## Referencie


## Externé odkazy
* Biografia
* Stanley Cohen Nobel link
* The Official Site of Louisa Gross Horwitz Prize

Kategória:Biochemici USA
Kategória:Lekári USA
Kategória:Fyziológovia USA
Kategória:Molekulárni biológovia
Kategória:Biológovia židovského pôvodu
Kategória:Chemici židovského pôvodu
Kategória:Lekári židovského pôvodu
Kategória:Osobnosti USA židovského pôvodu
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nositelia Wolfovej ceny za medicínu
Kategória:Nositelia National Medal of Science
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Osobnosti z Brooklynu
Kategória:Absolventi Brooklyn College
Tragédia Laconie (kniha)

***Tragédia Laconie*** je kniha, ktorú napísal francúzsky spisovateľ Léonce Peillard, a ktorá v slovenskom preklade vyšla v roku 1970. Kniha vznikla podľa skutočnej udalosti a je o torpédovaní anglickej prepravnej lode Laconia počas druhej svetovej vojny 12. septembra 1942 nemeckou ponorkou U 156 ktorej velil Werner Hartenstein. Tragédia sa odohrala v Atlantickom oceáne medzi ostrovom Ascension a Libériou.

## Pozri aj
Incident Laconia

Kategória:Knihy z 1961
Kategória:Literatúra vo Francúzsku
Rad britského impéria

alt=|náhľad|Rad britského impéria

**Rad britského impéria** () je britské vyznamenanie, ktoré sa udeľuje od 4. júla 1917, kedy ho po prvýkrát udelil kráľ Juraj V.

Rad má päť tried a delí sa na vojenskú a civilnú skupinu:
* **Knight Grand Cross** (GBE) alebo **Dame Grand Cross** (GBE)
* **Knight Commander** (KBE) alebo **Dame Commander** (DBE)
* **Commander** (CBE)
* **Officer** (OBE)
* **Member** (MBE)

Iba držitelia a držiteľky dvoch najvyšších tried majú právo používať titul *Sir* alebo *Dame*. Toto právo majú len občania Spojeného kráľovstva a krajín, kde je hlavou štátu kráľ Karol III. Kráľ tiež môže udeliť rad aj osobe, ktorá nie je občanom Spojeného kráľovstva alebo krajiny, kde je hlavou štátu. V takom prípade táto osoba dostane tzv. *Čestný rad*.

## Iné projekty

## Zdroj


Kategória:Britské rady a vyznamenania
Kategória:Vzniklo v 1917
Henrich

**Henrich** môže byť:
*prvé meno, pozri Henrich (prvé meno)
*priezvisko, pozri Henrich (priezvisko)
*Henrich Korutánsky
*Henrich I.
*Henrich II.
*Henrich III.
*Henrich IV.
*Henrich V.
*Henrich VI.
*Henrich VII.
*Henrich VIII.
Theodore Cordy Freeman

**Theodore Cordy „Ted“ Freeman** (* 18. február 1930, Haverford – † 31. október 1964, Houston) bol americký letecký inžinier, dôstojník Vzdušných síl USA, skúšobný pilot a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38 po zrážke s kŕdľom husí snežných.

## Životopis
V roku 1953 úspešne ukončil vysokoškolské štúdium na United States Naval Academy v Annapolise. O sedem rokov neskôr úspešne ukončil štúdium na University of Michigan. Získal titul leteckého inžinierinžiniera. V roku 1963 bol zapísaný v tretej skupine do výcvikového strediska amerických astronautov v NASA. Oženil sa, bol otcom jedného dieťaťa.

Pri jednom z letov s nadzvukovým cvičným prúdovým lietadlom Northrop T-38 Talon, ktorými NASA disponovala, došlo počas finálneho priblíženia na Ellingtonovu základňu v Texase k zrážke s kŕdľom husí snežných. Freeman sa pokúsil pristáť, ale uvedomil si, že preletí vzletovú a pristávaciu dráhu a mohol by zasiahnuť neďaleké vojenské obydlia. Odklonil lietadlo mimo dráhy a katapultoval sa. Stroj sa značne naklonil a Freeman sa katapultoval takmer vodorovne. Jeho padák sa nerozvinul včas a zahynul pri dopade na zem. Mal rozbitú lebku a vážne poranenia hrudníka. V tom čase mal hodnosť kapitána letectva.

## Referencie

## Pozri aj
* Fallen Astronaut

## Iné projekty

## Externé odkazy
* Oficiálny životopis na stránkach NASA 
* Theodore Freeman na stránkach spacefacts.de 

## Zdroj

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Kozmonauti, ktorí neleteli do vesmíru
Kategória:Osobnosti z Pensylvánie
Kategória:Osobnosti NASA
Kategória:Obete leteckých nehôd
Paul Cohen (matematik)

**Paul Joseph Cohen** (* 2. apríl 1934, Long Branch, New Jersey, USA – † 23. marec 2007, Stanford, Kalifornia) bol americký matematik, ktorý je známy najmä vďaka svojmu dôkazu nezávislosti hypotézy kontinua a axiómy výberu od Zermelo-Fraenkelovej teórie množín, ktorá je momentálne najširšie uznávaným systémom axióm teórie množín. Učinil tak pomocou tzv. forsingu, ním vyvinutej metódy na dokazovanie konzistencie a nezávislosti rôznych matematických výsledkov.

Kategória:Matematici USA
Kategória:Matematici židovského pôvodu
Kategória:Osobnosti USA židovského pôvodu
Kategória:Nositelia Fieldsovej medaily
Kategória:Absolventi University of Chicago
Kategória:Osobnosti z New Jersey
Kategória:Absolventi Brooklyn College
Politický extrémizmus

**Politický extrémizmus** alebo **[[extrémizmus]]** je „ultraľavicový alebo ultrapravicový politický smer, ktorého hlavným cieľom je väčšinou likvidácia politického pluralistického systému, nevynímajúc použitie násilných metód“.

Politický extrémizmus má tieto znaky:
* neschopnosť realistického vyhodnotenia politickej situácie
* neochota ku kompromisom
* používanie násilných a nedemokratických prostriedkov

## Referencie


Kategória:Politológia
Kategória:Sociológia
Cohen

**Cohen** je židovské priezvisko, ktoré mali tieto osobnosti:
* americký matematik, pozri Paul Cohen
* holandský matematik, pozri Jacob Willem Cohen
* americký biochemik, nositeľ Nobelovej ceny za fyziológiu alebo medicínu, pozri Stanley Cohen
* francúzsky fyzik, nositeľ Nobelovej ceny za fyziku, pozri Claude Cohen-Tannoudji
* holandský chemik, pozri Ernst Julius Cohen
* americký genetik, pozri Stanley Norman Cohen
* nemecko-židovský filozof, pozri Hermann Cohen
* kanadský básnik, prozaik a pesničkár, pozri Leonard Cohen
* anglický komik a herec, pozri Sacha Baron Cohen
Paul Berg

**Paul Berg** (* 30. jún 1926, Brooklyn, New York, New York, USA – † 15. február 2023, Stanford, Kalifornia) bol americký biochemik, emeritný profesor na Stanfordovej univerzite.

V roku 1980 dostal spolu s Walterom Gilbertom a Frederickom Sangerom Nobelovu cenu za chémiu za základný výskum v oblasti nukleových kyselín. Pravdepodobne najznámejší je vďaka svojmu výskumu rekombinantnej DNA, ktorý spolu s výsledkami Herberta Boyera, Stanleyho Normana Cohena a Armina Dale Kaisera viedol k počiatkom moderného genetického inžinierstva.

## Referencie

## Iné projekty

## Externé odkazy
* "Recombinant DNA and Science Policy" 
* "Contemporary Science Policy Issues"
* Carl Sagan Prize for Science Popularization 
* The Paul Berg Papers 
* Paul Berg Papers, 1953–1986 

Kategória:Biochemici USA
Kategória:Molekulárni biológovia
Kategória:Vyučujúci na Stanford University
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Nositelia National Medal of Science
Kategória:Členovia American Academy of Arts and Sciences
Kategória:Členovia Francúzskej akadémie vied
Kategória:Členovia Pápežskej akadémie vied
Kategória:Členovia United States National Academy of Sciences
Kategória:Členovia American Philosophical Society
Kategória:Zahraniční členovia Kráľovskej spoločnosti
Kategória:Osobnosti z Brooklynu
Mauricio Baldivieso

**Mauricio Baldivieso** (* 22. júl 1996) je bolívijský futbalista, ktorý hráva na pozícii útočníka. V súčasnosti drží rekord najmladšieho hráča, ktorý hral v zápase najvyššej súťaže. Jeho otec Julio César je bývalý reprezentant Bolívie.

## Klubová kariéra
V júli 2009, krátko pred svojimi trinástymi narodeninami, debutoval v najvyššej bolívijskej lige v zápase Club Aurora vs. FC La Paz (0:1) potom, čo v 39. minúte vystriedal svojho spoluhráča, ktorý sa zranil. Trénerom tohto tímu je jeho otec. Baldivieso tak prekonal rekord Američana Freddyho Adua, ktorý debutoval v americkej lige ako štrnásťročný.

## Referencie


Kategória:Narodenia v 1996
Kategória:Bolívijskí futbalisti
Kategória:Hráči Club Aurora
Chafe (kráter)

**Chafe** je impaktný kráter na Marse. Kráter bol pomenovaný v roku 1988. V priemere má 4,8 km a nachádza sa na súradniciach 15,3ºS, 257,7ºZ v oblasti Amenthes.

## Pozri aj
* Mars
* Impaktný kráter

Kategória:Impaktné krátery na Marse
Chapais (kráter)

**Chapais** je impaktný kráter na Marse. 

V roku 1976 Medzinárodná astronomická únia a Pracovná skupina Systému planetárneho názvoslovia (IAU/WGPSN) oficiálne potvrdila názov *Chapais* pre marťanský kráter. Tento kráter sa nachádza na súradniciach 22.6°J, 20.6°Z a jeho priemer je 37,4 km.

## Pozri aj
* Mars
* Impaktný kráter

## Externé odkazy
*IAU/WGPSN Planetárny zemepisný slovník 

Kategória:Impaktné krátery na Marse
Crewe (kráter)

**Crewe** je impaktný kráter na Marse s priemerom približne 3 km. nachádza sa na súradniciach 25° J, 10° Z. Kráter je pomenovaný po meste Crewe.

## Pozri aj
* Mars
* Impaktný kráter

## Externé odkazy
*Atlas štruktúr a útvarov Marsu 

Kategória:Impaktné krátery na Marse
Stanley Norman Cohen

**Stanley Norman Cohen** (* 30. jún 1935, Perth Amboy, New Jersey, USA) je americký genetik, v súčasnosti profesor na Stanfordovej univerzite.

Po svojom nástupe na Stanfordovu univerzitu v roku 1968 sa začal Cohen zaoberať bakteriálnymi plazmidmi. Pokúšal sa pochopiť, aký vplyv môžu mať gény týchto plazmidov na odolnosť baktérií voči antibiotikám. V roku 1972 viedli Cohenove výsledky spolu s výsledkami Paula Berga a Herberta Boyera k vyvinutiu metód na kombináciu a transplantáciu génov, čo položilo základy pre vznik genetického inžinierstva.

Cohen je držiteľom viacerých významných ocenení, medzi nimi aj Wolfovej ceny za medicínu (1981).

Kategória:Genetici USA
Kategória:Lekári USA
Kategória:Nositelia Wolfovej ceny za medicínu
Kategória:Osobnosti z New Jersey
Adam Michnik

**Adam Michnik** (* 17. október 1946, Varšava, Poľsko) je poľský historik a publicista, šéfredaktor denníka *[[Gazeta Wyborcza]]*.

## Biografia
V 70. a 80. rokoch 20. storočia bol politickým aktivistom kritickým voči poľskému komunistickému režimu. Preto bol aj šesť rokov väznený. V roku 1976 bol spoluzakladateľom KOR (Komitet Obrony Robotników = Rada obrany robotníkov) a neskoršie aj osobnosťou nezávislého odborového hnutia Solidarita. V roku 1989 sa stal členom prvého postkomunistického parlamentu v Poľsku.

Od roku 1989 je šéfredaktorom poľského  denníka *[[Gazeta Wyborcza]]*, ktorý pomáhal založiť.

## Ocenenie
* 1986 Nagroda Fundacji im. Kościelskich
* 2003 Rad Tomáša Garrigua Masaryka III. triedy.
* 2009 čestný doktorát Karlovej Univerzity
* 2024  Rad Bieleho dvojkríža II. triedy

## Diela v slovenskom preklade
* *Sokratov tieň.* Bratislava : Kalligram, 1997. 397 s. ISBN 80-7149-171-3
* *Zlosť a hanba, smútok a hrdosť.* Bratislava : Kalligram, 2006. 364 s. 
* *Plávať proti prúdu.* Bratislava : Kalligram, 2011. 400 s. ISBN 978-80-8101-513-7

## Referencie

## Iné projekty

## Externé odkazy
* Gazeta Wyborcza - oficiálna stránka
* Václav Burian: Adam Michnik: Kondelík romantický a bojovný , A2, 22/2006 
* Adam Michnik: Mou generaci formovaly policejní obušky a naděje zrozené z pražského jara, idnes.cz 

Kategória:Poľskí novinári
Kategória:Poľskí historici
Kategória:Historici židovského pôvodu
Kategória:Absolventi Varšavskej univerzity
Kategória:Osobnosti z Varšavy
Kategória:Nositelia Radu T. G. Masaryka
Kategória:Držitelia čestných doktorátov Karlovej univerzity
Kategória:Laureáti Radu Bieleho dvojkríža II. triedy
Kategória:Nositelia Radu kríža zeme Panny Márie
Crivitz (kráter)

**Crivitz** je impaktný kráter na Marse. Je pomenovaný po malom meste Crivitz v západlom Meklenbursku-Predpomoransku v Nemecku. Kráter má priemer 6,1 km a nachádza sa na súradniciach 14,5°J, 174,7°V vo vnútri väčšieho kráteru Gusev.

Názov kráteru bol navrhnutý v roku 2002 Stephanom Gehrkem.

## Pozri aj
* Mars
* Impaktný kráter

## Externé odkazy
*Mapa Google  mapa centrovaná na kráter Crivitz

Kategória:Impaktné krátery na Marse
Anna Belknapová

**Anna Belknapová**, M.F.A. (* 22. máj 1972, Damariscotta, Maine) je americká televízna a filmová herečka. Známa je predovšetkým rolou Lindsay Monroeovej v detektívnom televíznom seriáli C.S.I.: Kriminálka New York.

## Osobný život
Anna Belknapová vyštudovala Lincolnovu akadémiu v Newcastle v Maine a získala titul bakalára na middleburyskej akadémii vo Vermonte a herecký doktorát získala na americkom divadelnom konzervatóriu.

V roku 2004 sa vydala za herca Erica Siegela, s ktorým pracovala v divadle Rude Mechanicals Theater Company. Majú spolu dve deti - dcéru **Cassie**, narodenú 14. januára 2007, a syna **Georgea**, narodeného 6. februára 2009

## Filmografia

## Pozri aj
* C.S.I.: Kriminálka New York

## Zdroj

## Externé odkazy
* Web stránka Anny Belknapovej na ''cbs.com''
* Anna Belknapová v ''Internetovej filmovej databáze''
*  Anna Belknapová v ''Česko - Slovenskej filmovej databáze'' 

Kategória:Seriály C.S.I.
Kategória:Osobnosti zo štátu Maine
Piet Mondrian

**Pieter Cornelis "Piet" Mondriaan**, po roku 1912 **Piet Mondrian** (* 7. marec 1872, Amersfoort, Holandsko - † 1. február 1944, New York, New York, USA) bol holandský maliar, člen Abstraction-Création.

Bol významným predstaviteľom avantgardnej umeleckej skupiny De Stijl, ktorú založil Theo van Doesburg. Vyvinul nereprezentatívnu formu, ktorú nazval neoplasticizmus. Túto formu tvorila mriežka z vertikálnych a horizontálnych čiernych čiar s použitím troch základných farieb (modrá, červená a žltá).

Jeho poslednú, nedokončenú, maľbu Victory Boogie-Woogie kúpilo v roku 1997 holandské múzeum Gemeentemuseum Den Haag za zhruba 37 miliónov eur.

## Galéria

obrázok:Mondrian lookalike.svg|neoplasticistická ilustrácia podľa Mondrianovho námetu
obrázok:Piet Mondrian in his Paris studio.jpg|Modrian vo svojom štúdiu


## Iné projekty

Kategória:Moderní maliari
Kategória:Holandskí maliari
Kategória:De Stijl
Cyklotrasa Hornád

**Cyklotrasa Hornád** je červeno a na časti úseku aj modro označená trasa vhodná pre turistiku a cykloturistiku v okolí Košíc. 

Začína sa na Golianovej ulici pred mostom pre peších, na rozhraní sídliska Nad Jazerom a mestskej časti Krásna. Smeruje po poľnej ceste pozdĺž rieky Hornád. Prvá polovica je nenáročná, prakticky bez prevýšenia. Prechádza zvyškami lužného lesa. Míňa obce Kokšov-Bakša a Nižná Myšľa, prechádza cez Ždaňu i Trstené pri Hornáde, kde sú mŕtve ramená - pozostatky pôvodného toku rieky pred reguláciou v druhej polovici 20. storočia. Odtiaľ začína stúpanie po vedľajšej asfaltovej ceste až k úpätiu Slanských vrchov do obce Skároš. 

Trasa pokračuje cez les už modrou značkou do Vyšnej Myšle a následne aj Nižnej Myšle. Bez obchádzky sa dá zo Skároša do Nižnej Myšle dostať aj po žlto označenom lesnom chodníku. Tento chodník vedie popri tzv. *Koscelku*, odkrytom pôdoryse kostola zaniknutej stredovekej dediny tesne pred východom z lesa. Vyviera tu nikdy nezamŕzajúci prameň.

Modrá aj žltá značka vedú cez Nižnú Myšľu k drevenému mostu ponad Hornád. Na druhej strane je už pôvodná červená cyklotrasa, ktorá smeruje späť do Košíc na miesto štartu.

**Aktuálny stav -** 07/2015 - cyklotrasa je v úseku Košice → Skároš, pravdepodobne vinou chýbajúcej údržby, absolútne neprejazdná, zarastená a pokrytá v niektorých úsekoch naplaveným pieskom.

## Vzdialenosti
* Košice - Skároš (červená značka): 20 km
* Skároš - (Vyšná Myšľa) - Nižná Myšľa (modrá značka): 16 km
* Skároš - Nižná Myšľa (žltá značka): 8 km
* Nižná Myšľa - Košice (červená značka): 8 km

## Zdroj
* Cyklomapa Mikroregión Hornád

Hornád
Kategória:Doprava v Košiciach
Baruch Myers

**Baruch Myers** (* 2. máj 1964, Orange, New Jersey, USA) je bratislavský rabín.

## Životopis
Baruch Myers sa narodil v Orange, New Jersey, USA a vyrástol v Maplewoode. Oženil sa s Chanou Myers v marci 1989 a presťahoval sa do Bratislavy v apríli 1993. Dňa 20. júna 1993 bol inaugurovaný ako bratislavský rabín, prvý rabín miestnej Židovskej náboženskej obce po 15 rokoch, odkedy v decembri 1978 zomrel rabín Izidor Katz (pôvodne rabín v Galante). Je považovaný za ortodoxného chasida z hnutia Chabad Lubavitch.

Myers v súčasnosti vedie Chabad House, židovskú škôlku, cheder pre školákov a letný tábor Gan Menachem. Býva so svojou ženou a 13 deťmi v Bratislave. Pred ním v Bratislave od roku 1945 pôsobili: hlavný rabín Marek Mordechaj Lebovič (19451948) (pozvaný zo Sedmohradska), prísediaci rabínskeho súdu rabín Simcha Binem Grünberger 19451948, prísediaci rabínskeho súdu rabín Nussen Gewürtz 19451948, prísediaci rabínskeho súdu rabín Gross, 19451948, rabín pre Agudat Israel Chaim Grünfeld, 19451948, rabín Armin Frieder, 19451946, rabín v neologickej synagóge na Rybnom námestí, vrchný rabín Eliáš Katz, 19481968 (predtým rabín v Raslaviciach 19401944, po vojne v Dunajskej Strede a v Nitre), rabín Meyer Weiss, emigroval v 60. rokoch, rabín Hilbert, emigroval v 60. rokoch, rabín Mojše Friedländer, v 50. rokoch kázal v modlitebni Temime Haderech na Kapucínskej 7. Až v roku 1976 sa nakoniec z Galanty do Bratislavy presťahoval rabín Izidor Katz.

Baruch Myers pôvodne vyštudoval hudobnú kompozíciu na Julliard School of Music a v ostatnom čase úspešne koncertuje s Chassidic Songs Project, kde hrá so slovenskými umelcami Jozefom Luptákom (violončelo), Milošom Valentom (husle) a Borisom Lenkom (akordeón).

## Referencie

## Bibliografia
* 
* 

## Iné projekty

## Externé odkazy
* Rabín: Židia sú klasický cieľ – rozhovor po 11. septembri 2001
* Karol Sidon a Baruch Myers  – rozhovor na delet.sk, november 2004

## Zdroj
* 

Kategória:Slovenskí rabíni
Kategória:Rabíni USA
Kategória:Slovenské osobnosti židovského pôvodu
Kategória:Osobnosti z Orange (New Jersey)
Johannes Stark

**Johannes Stark** (* 15. apríl 1874, Schickenhof, Nemecko – † 21. jún 1957, Traunstein) bol nemecký fyzik.

V roku 1919 dostal Nobelovu cenu za fyziku za objav Dopplerovho javu pri kanálových lúčoch a štiepenia spektrálnych čiar v elektrickom poli, čo je dnes známe ako Starkov jav.

Kategória:Nositelia Nobelovej ceny za fyziku
Kategória:Nemeckí fyzici
Kategória:Nemeckí nositelia Nobelovej ceny
Jossi Steiner

**Jossi Steiner** (* 1936, Zlaté Moravce) bol od 2001 do 2011 rabínom košickej židovskej náboženskej obce. Jeho post ostáva po jeho odchode neobsadený.

Vďaka Steinerovmu návrhu získal biskup Pavol Gojdič v roku 2008 posmrtne ocenenie Spravodlivý medzi národmi ako prvý katolícky biskup.  

## Referencie


Kategória:Narodenia v 1936
Kategória:Slovenskí rabíni
Kategória:Slovenské osobnosti židovského pôvodu
Kategória:Osobnosti zo Zlatých Moraviec
Džin (liehovina)

náhľad|Regál s fľaškami džinov  v predajni v Georgii, Spojené štáty, 2010
**Džin** alebo **gin** je alkoholický nápoj, vyrábaný destiláciou obilného kvasu ochutený borievkami.

## Dejiny
Džin pochádza z Holandska, kde bol objavený v roku 1650. Vynašiel ho Franz de le Boë známy skôr pod menom Franciscus Sylvius, profesor medicíny na univerzite v Leidene. Dr. Sylvius chcel pôvodne nájsť lacné diuretikum, ktoré by použil ako liek na obličkové problémy. Zmiešal teda dve močopudné suroviny – olej z borievkových bobúľ a obilný destilát. Takto vzniknutú zmes nazval genever (fr. genévrier = borievka). Anglickí vojaci nazvali tento nápoj „holandská guráž“ a priviezli ho do Anglicka, kde natoľko zachutil, že sa považoval za národný nápoj. Druhý typ džinu, ktorý vyvinuli v Londýne sa nazýva dry gin, niekedy tiež London dry gin, čo naznačuje mesto, kde bol prvýkrát vyrobený. Tento typ, ktorý sa od holandského odlišuje nielen výrobou ale i chuťou, vznikol v roku 1831. Vyrába sa destiláciou obilia a pridaním všemožných bylín a ďalších prísad, ktoré sú vlastným tajným receptom každej pálenice. Džin sa pridáva do rôznych koktejlov napr. Martini. Tento nápoj má i svoje múzeum a to v Hasselte v severovýchodnom Belgicku.

Najznámejší typ džinu, obvykle používaný v miešaných nápojoch, je London dry gin. London dry gin sa vyrába tým, že neutrálny obilný destilát sa po pridaní rastlinných látok redestiluje. Okrem borievky sa zvyčajne pridáva citrusová aróma, či už citrónová alebo pomarančová. Medzi ďalšie rastlinné látky, ktoré môžu byť použité patrí aníz, koreň angelika, koreň sladkého drievka, škorica, limetková kôra, grapefruitová kôra, šafran, baobab, koriander, muškátový oriešok a veľa iných.

## Známe značky
* Bombay Sapphire
* Beefeater Gin
* Tanqueray

## Referencie

## Použitá literatúra
* *Encyklopedie koktejlů* ISBN 80-7234-217-7

## Pozri aj
* borovička

## Iné projekty

## Zdroj

Kategória:Alkoholické nápoje
Orange

**Orange** môže byť:
* v ekonomike:
** skupina telekomunikačných podnikov a meno francúzskej materskej spoločnosti tejto skupiny, starší názov: France Télécom, alternatívne jedna zo značiek tejto skupiny, pozri Orange (podnik)
** súčasť názvu viacerých podnikov skupiny z predchádzajúcej odrážky, napr.:
*** Orange Slovensko (slovenský mobilný operátor)
*** Orange Polska
*** Orange Belgium
*** Orange Burkina Faso
** bývalý britský mobilný operátor (ku koncu svojej existencie vlastnený podnikom France Télécom), pozri Orange (britský podnik)
** anglický názov japonského animačného podniku, po japonsky: Orendži, pozri Orendži (podnik)
* vo Francúzsku:
** mesto, pozri Orange (Francúzsko)
** kantón (so sídlom v rovnomennom meste), pozri Orange (kantón)
** lyžiarske stredisko, synonymum: Orange-Montisel, pozri Orange (francúzske lyžiarske stredisko)
* v Austrálii:
** mesto, pozri Orange (mesto v Austrálii)
** vinárska oblasť pri rovnomennom meste, pozri Orange (vinárska oblasť)
* anglický názov juhoafrickej rieky Oranje, pozri Oranje (rieka)
* cudzojazyčná podoba názvu Oranžsko, t. j.:
** grófstvo, neskôr kniežatstvo, vo Francúzsku (nazvané podľa mesta Orange), fr. Orange, pozri Oranžsko (Francúzsko)
** územie v Južnej Afrike (nazvané podľa rieky Oranje/Orange), angl. Orange Free State/Orange River Colony/Province of the Orange Free State, pozri Oranžsko (Južná Afrika)
* sídlo v USA:
** Orange (Kalifornia)
** Orange (Connecticut)
** Orange (Georgia)
** Orange (Illinois)
** Orange (Indiana)
** Orange (Massachusetts)
** Orange (Missouri)
** Orange (New Hampshire)
** Orange (New Jersey)
** Orange (New York)
** Orange (Ohio, Cuyahoga County)
** Orange (Ohio, Coshocton County)
** Orange (Ohio, Delaware County)
** Orange (Texas)
** Orange (Vermont)
** Orange (Virgínia)
** Orange (Wisconsin)
** iný názov sídla Arvilla v Severnej Dakote, pozri Arvilla (Severná Dakota)
** Orange Township (v USA, viacero významov)
* Orange County (v USA, viacero významov)

## Pozri aj
* Agent Orange (defoliant používaný vo vietnamskej vojne)
Maxim

**Maxim** môže byť:

* krstné meno, pozri Maxim (prvé meno)
* priezvisko, pozri Maxim (priezvisko)
* patriarcha bulharskej ortodoxnej cirkvi, pozri Maxim (bulharský patriarcha)
* konštantípolský patriarcha, pozri pod Maximos
* pseudonym Keitha Palmera, hudobníka britskej kapely The Prodigy, pozri Maxim Reality
* vzor guľometu vyrábaný vo viacerých krajinách, pozri Maxim (guľomet)
* medzinárodný pánsky časopis, pozri Maxim (časopis)
George Hardie

**George Hardie** môže byť:

*George Hardie (umelec), anglický grafický dizajnér
*George Hardie (politik) (c. 1874–1937), škótsky politik
*George Hardie (tenista), bývalý americký tenista

## Pozri aj
*George Hardy

Hardie, George
George Hardie (umelec)

**George Hardie** (* 1944) je grafický dizajnér, ilustrátor a pedagóg známy predovšetkým tvorbou obalov na hudobné nahrávky. Populárnou sa stala najmä jeho ilustrácia optického hranola, ktorý rozkladá slnečný lúč na jednotlivé farby svetelného spektra a ktorú umiestnil na obal k albumu The Dark Side of the Moon od skupiny Pink Floyd.

Kategória:Anglickí dizajnéri
Leslie Poles Hartley

**Leslie Poles Hartley** (* 30. december 1895, Whittlesey, Spojené kráľovstvo – † 13. december 1972, Londýn) bol britský spisovateľ, ktorý sa preslávil svojimi románmi a poviedkami. Medzi najznámejšie z jeho diel patrí román *The Go-Between* (1953), ktorý v roku 1970 sfilmoval podľa scenára Harolda Pintera režisér Joseph Losey. Kniha začína slovami "Minulosť je cudzina: veci sa tam robia inak", ktoré sa takmer stali príslovím.

## Životopis
Narodil sa v meste Whittlesey (oblasť Cambridgeshire). Študoval v Cliftonville (Thanet), potom krátko na Clifton College, kde sa prvýkrát stretol s Cliffordom Kitchinom, neskôr na Harrow School.

V roku 1915 pokračoval na Balliol College, Oxford, kde študoval modernú históriu. Tu sa zoznámil s Aldousom Huxleym. V roku 1916 sa pripojil k britskej armáde, kde bol neskôr povýšený na dôstojníka, avšak kvôli zdravotným problémom nikdy neopustil krajinu. Preto sa v roku 1919 vrátil do Oxfordu, kde sa zoznámil s mnohými ďalšími spisovateľmi, vrátane Davida Cecila.

V rokoch 1920 a 1922 bola jeho práca publikovaná v *Oxford Poetry*. V tomto období bol redaktorom *Oxford Outlook* a Huxley ho predstavil lady Ottoline Morrell. Kitchin, ktorý bol tiež v Oxforde, ho zoznámil s Asquithstami; Cynthia Asquith sa stala jeho dlhoročnou priateľkou. Kvôli jeho spojeniu s Asquithstami bol odmietnutý skupinou *[[Bloomsbury]]*.

Po získaní oxfordského titulu sa dostavili prvé úspechy, keď bolo publikované jeho prvé dielo a stal sa kritikom. Aj napriek tomu bol jeho život veľmi namáhavý a v roku 1922 sa nervovo zrútil. Krátko potom trávil väčšinu času v Benátkach a pokračoval v tom aj v nasledovných rokoch.

Až pokiaľ neuspelo jeho dielo *The Go-Between*, nebol veľmi známym. Ale aj napriek tomu bol v roku 1947 ocenený cenou James Tait Black Memorial Prize za trilógiu *Eustace and Hilda* a v roku 1956 získal CBE.

## Dielo

**Night Fears* (1924), poviedky
**Simonetta Perkins* (1925)
**The Killing Bottle* (1932), poviedky
**The Shrimp and the Anemone* (1944), 1. časť trilógie Eustace a Hilda
**The West Window* (1945)
**The Sixth Heaven* (1946), 2. časť trilógie Eustace a Hilda
**Eustace and Hilda* (1947), 3. časť trilógie Eustace a Hilda
**The Travelling Grave and Other Stories* (1948), poviedky
**The Boat* (1949)
**My Fellow Devils* (1951)
**The Go-Between* (1953)
**The White Wand and Other Stories* (1954), poviedky
**A Perfect Woman* (1955)
**The Hireling* (1957)
**Facial Justice* (1960)
**The Bachelors* (1960), s Murielom Sparkom 
**Two for the River* (1961), poviedky
**The Brickfield* (1964)
**The Betrayal* (1966)
**Essays by Divers Hands*, Volume XXXIV (1966), editor
**The Novelist's Responsibility* (1967), eseje
**Poor Clare* (1968)
**The Collected Short Stories of L. P. Hartley* (1968) 
**The Love-Adept: A Variation on a Theme* (1969)
**My Sisters' Keeper* (1970) 
**Mrs. Carteret Receives* (1971), poviedky
**The Harness Room* (1971) 
**The Collections: A Novel* (1972)
**The Will and the Way* (1973)
**The Complete Short Stories of L. P. Hartley* (1973)
**The Collected Macabre Stories* (2001)

## Zdroj

Kategória:Narodenia v 1895
Kategória:Úmrtia v 1972
Kategória:Anglickí spisovatelia
Certosa di Pavia (kláštor)

[náhľad|Certosa di Pavia - [ambit]]
[náhľad|[interiér kostola]]
**Certosa di Pavia** je kláštorný komplex v Lombardii, v severnom Taliansku, medzi mestami Miláno a Pavia. Bol postavený v rokoch 1396 – 1495, na kraji bývalého veľkého loveckého parku, ktorý patril rodine Visconti v Miláne. 

Pôvodný kartuziánsky kláštorný komplex je preslávený svojou architektúrou a umeleckými dielami v gotickom a renesančnom štýle. 

## História
Gian Galeazzo Visconti, vojvoda Milána, položil základný kameň 27. augusta 1396, ako je zaznamenaný v reliéfe fasády. Poloha bola strategicky vybratá na pol cesty medzi mestami Miláno a Pavia, druhým mestom vojvodstva. Kostol bol postavený ako mauzóleum rodine Visconti. Jeho hlavná loď s dvomi bočnými loďami bola realizovaná v gotickom štýle v roku 1465. Medzitým sa renesancia rozšírila v  Taliansku a zvyšok budovy bol realizovaný podľa nového štýlu pod vedením Giovanniho Solariho a jeho syna Guiniforteho. Solariho nasledoval v riadení prác Giovanni Antonio Amadeo, (1481 - 1499). Kostol bol vysvätený 3. mája 1497. Dolná časť fasády bola dokončená až v roku 1507. Kláštorný komplex Certosa bol i v ďalšom období zveľaďovaný a obsahuje obrovský zbierku umeleckých diel z 15. a 18. storočia. 

V roku 1782 boli kartuziáni zrušení cisárom Jozefom II., nasledovali ich cisterciáni v roku 1784 a potom karmelitáni v roku 1789. Do roku 1810 bol kláštor zatvorený, kým ho kartuziáni nezískali naspäť v 1843. Komplex bol v 1866 deklarovaný ako národná pamiatka a skonfiškoval ho taliansky štát, aj keď benediktíni sa tam zdržiavali až do roku 1880. Cisterciánski mnísi žijú v kláštore od roku 1960. 

## Kostol
Kostol je postavený v tvare latinského kríža s hlavnou, priečnou loďou a dvomi bočnými loďami, typickými pre gotickú architektúru. Chór je ukončený apsidou. Klenby sú zdobené geometrickými valcovanými tvarmi a hviezdnou oblohou. 

Architekt Giovanni Solari začal budovať arkádu, po jeho smrti ho v prácach nasledoval jeho syn Guiniforte Solari, ale práce boli pozastavené po smrti Guiniforteho v 1478. Od roku 1492 do 1496 viedol výstavbu Giovanni Antonio Amadeo. Fasáda kostola je bohato zdobená dekoráciami, typickými pre lombardskú architektúru, každá časť je zdobená reliéfmi, vyložená mramorom a sochami. Realizovali ju sochári Cristoforo Mantegazza a Giovanni Antonio Amadeo.

## Externé odkazy
* [Http://www.certosadipavia.gov.it/turismo/ Stránky Certosa na stránkach mesta Certosa di Pavia] 
* [Http://www.comune.pv.it/certosadipavia/ Stránky Certosa na stránkach Magistrátu mesta Pavia]  
* [Http://www.museo.certosadipavia.beniculturali.it/index.php?it/149/la-certosa Webové stránky Certosa di Pavia]  
* Popis Charterhouse of Pavia Louis markíze Malaspina Sannazaro (Milan, 1818)

## Iné projekty

Kategória:Rímskokatolícke kostoly v Taliansku
Kategória:Kláštory v Lombardii
Kategória:Kostoly v Lombardii
Kategória:Kartuziánske kláštory
Davies (kráter)

**Davies** je impaktný kráter na Marse, ktorý sa nachádza na súradniciach 46°S, 0°V na okraji Acidalia Planitia v blízkosti Arabia Terra. V priemere má šírku približne  49 km. 

Bol pomenovaný na počesť Mertona Daviesa (1917 – 2001), priekopníka kartografie planetárnych telies. Ako zamestnanec v *Rand Corporation* asistoval NASA so svojimi kolegami Gérardom de Vaucouleursom a Haroldom Masurskym pri mapovaní Marsu. Tiež určil nultý poludník Marsu, ako poludník prechádzajúci cez kráter Airy-0. Kráter Davies sa nachádza tiež na nultom poludníku, pretože hlavne kvôli nemu bol takto určený.

## Pozri aj
* Mars
* Impaktný kráter

## Externé odkazy
* Slovník planetárneho názvoslovia 

Kategória:Impaktné krátery na Marse
Gustáv Slamečka

Ing. **Gustáv Slamečka**, MBA je český politik slovenského pôvodu, bývalý minister dopravy Česka v tzv. úradníckej vláde Jana Fischera.

## Život
Narodil sa v Nitre, kde dodnes žijú jeho príbuzní a kam sa pravidelne vracia. Študoval v Banskej Bystrici na fakulte ekonomiky služieb a cestovného ruchu. Ďalšie štúdia absolvoval v Česku, Spojených štátoch na University of Pittsburgh a v Austrálii. Gustáv Slamečka žije od roku 1996 v Prahe a hovorí po slovensky. Pred ministerskou funkciou pracoval na poste námestníka Ministerstva dopravy ČR. Roku 2010 sa verejne prihlásil k svojej homosexualite.

## Politická činnosť
Po vyslovení nedôvery vláde Mirka Topolánka a nasledujúcich rokovaniach o novom kabinete ho do funkcie navrhla ODS. Prezident Václav Klaus ho do funkcie ministra dopravy vymenoval 8. mája 2009. Bol prvým členom českej vlády po rozdelení Česko-Slovenska, ktorý nemal české občianstvo.

Skutočnosť, že na čelo českého rezortu dopravy bol postavený Slovák, ktorý nebol českým občanom, viedla k mnohým negatívnym komentárom; opozičnej ČSSD prekážalo najmä možné bezpečnostné riziko.  

Gustáv Slamečka zložil na radnici v Prahe 6 sľub českého štátneho príslušníka 5. novembra 2009 a získal tak české občianstvo.

## Referencie


## Externé odkazy
* Členovia českej vlády 
* SME: Nový český minister je Nitran 

Kategória:Českí politici
Kategória:Osobnosti z Nitry
Kategória:České LGBT osobnosti
Kategória:Slovenské LGBT osobnosti
Kategória:Ministri dopravy Českej republiky
Davies

**Davies** môže byť:
* bol priekopník kartografie planetárnych telies, pozri Merton Davies
* impaktný kráter na Marse, pozri Davies (kráter)
Charles Glover Barkla

**Charles Glover Barkla** (* 7. jún 1877, Widnes, Spojené kráľovstvo – † 23. október 1944, Edinburgh) bol anglický fyzik. 

V roku 1917 dostal Nobelovu cenu za fyziku za svoj prínos k štúdiu rozptylu lúčov X. Bol po ňom pomenovaný mesačný kráter Barkla.

## Iné projekty

Kategória:Nositelia Nobelovej ceny za fyziku
Kategória:Anglickí fyzici
Kategória:Členovia Kráľovskej spoločnosti
Kategória:Britskí nositelia Nobelovej ceny
Supermarine Type 224

**Supermarine Type 224** bol prototyp britského stíhacieho lietadla v medzivojnovom období.

Stroj vznikol ako jeden z návrhov do výberového konania na novú stíhačku pre Royal Air Force (RAF) v roku 1934. Jeho hlavným konštruktérom bol R. J. Mitchell.

Išlo o celokovový jednoplošník s pevným podvozkom a otvoreným kokpitom. Návrh zahŕňal zaujímavý chladiaci systém – vodné chladiče umiestnené pozdĺž krídel. Toto však spôsobovalo problémy so spoľahlivosťou. Vo februári 1934 sa typ 224 v porovnaní s ostatnými jednoplošníkmi a dvojplošníkmi neukázal v najlepšom svetle. Jeho maximálna rýchlosť bola iba 367 km/h (228 mph) a stúpanie na  (15000 ft) mu trvalo 9,5 minúty (/s).

Pre porovnanie, víťazný návrh firmy Gloster (dvojplošník, z ktorého čoskoro vzniká Gloster Gladiator) dosiahol rýchlosť 390 km/h (243 mph), rovnaké stúpanie mu trvalo 6,5 minúty.

## Technické údaje
***Posádka** 1 pilot
***Dĺžka** 
***Rozpätie** 
***Výška** 
***Nosná plocha**  
***Prázdna hmotnosť:** 
***Vzletová hmotnosť:** 
***Motor** Rolls-Royce Goshawk II (V-12 vodou chladený radový motor, 1 vrtuľa)

## Výkon
***Výkon** 448 kW (600 hp)
***Maximálna rýchlosť** /h (vo výške  / 15 000 stôp)
***Maximálny dostup** 
***Stúpavosť** /s
***Zbrane** 4 × 0,303 palca () guľomety Vickers Mk IV

## Zdroj

Kategória:Britské stíhacie lietadlá
Kategória:Lietadlá druhej svetovej vojny
Kategória:Prototypy britských lietadiel
Type 224
Charles Arthur Bassett

**Charles Arthur „Charlie“ Bassett II** (* 30. december 1931, Dayton, Ohio, USA – † 28. február 1966, St. Louis, Missouri) bol americký elektrotechnický inžinier, skúšobný pilot Vzdušných síl USA a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38.

## Životopis
Stredoškolské štúdium na Bera High Scholl v Ohiu ukončil roku 1949 a rok potom vstúpil do americkej armády, kde zotrval až do konca života. V roku 1960 získal titul inžiniera elektrotechniky na fakulte technológie univerzity v Texase. Na Edwardsovej základni v Kalifornii absolvoval v roku 1963 pilotnú školu. Postgraduálne štúdium ukončil na univerzite v severnej Kalifornii. V októbri 1963 bol zapísaný v tretej skupine do výcvikového strediska amerických astronautov v NASA. Oženil sa, bol otcom dvoch detí. Bol vymenovaný za pilota hlavnej posádky pre misiu Gemini 9. 

Pri jednom z letov s nadzvukovým cvičným prúdovým lietadlom Northrop T-38 Talon, ktorými NASA disponovala, došlo k nehode a Bassett spolu s kolegom, astronautom Elliotom Seeom, zahynuli pri pristávacom manévri za veľmi zlého počasia po zrážke s budovou spoločnosti McDonnell Aircraft na letisku Lambert Field v St. Louis, kde prebiehala montáž kozmických lodí Gemini a mali trénovať na simulátore. Bassett a See zahynuli len pár metrov od miesta, kde sa dokončovala ich loď Gemini 9, ktorá nebola vôbec poškodená. V tom čase mal hodnosť kapitána letectva.  

## Referencie

## Pozri aj
* Fallen Astronaut

## Iné projekty

## Externé odkazy
* Oficiálny životopis na stránkach NASA 
* Charles Bassett na stránkach spacefacts.de 

## Zdroj

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Kozmonauti, ktorí neleteli do vesmíru
Kategória:Program Gemini
Kategória:Osobnosti z Ohia
Kategória:Osobnosti NASA
Kategória:Obete leteckých nehôd
Clifton Curtis Williams

**Clifton Curtis „C.C.“ Williams, Jr.** (* 26. september 1932, Mobile, Alabama, USA – † 5. október 1967, neďaleko Tallahassee, Florida) bol americký skúšobný pilot, pilot Zboru Námornej pechoty USA, strojný inžinier a astronaut NASA, ale do vesmíru neletel. Tragicky zahynul pri jednom z letov s nadzvukovým cvičným prúdovým lietadlom T-38.

## Životopis
Mal titul strojného inžiniera z Auburn University. Bol tiež pilotom námornej pechoty a skúšobným pilotom. V roku 1963 ho zapísali do tretej skupiny výcvikového strediska amerických astronautov v NASA. Oženil sa, bol otcom dvoch detí. Vybrali ho ako záložného pilota misie Gemini 10 a neskôr na misie programu Apollo.

Dňa 5. októbra 1967 Williams letel s nadzvukovým cvičným prúdovým lietadlom Northrop T-38 Talon, ktorými NASA disponovala, z Cape Kennedy späť do Houstonu s medzipristátím v Mobile v Alabame, aby navštívil svojho otca, ktorý zomieral na rakovinu. Vo výške 6 800 m nad Floridou neďaleko Tallahassee sa lietadlo náhle v dôsledku zaseknutého krídelka prevrátilo doľava, dostalo sa do nekontrolovateľného pádu a takmer kolmo sa zarylo do zeme v rýchlosti 1 130 km/h. Williams sa katapultoval vo výške 460 m, ale lietadlo letelo príliš rýchlo a príliš nízko na to, aby mohol bezpečne pristáť. Hovorca vzdušných síl uviedol: *„Lietadlo sa rozpadlo a telo spolu s ním.“* Williams mal v tom čase hodnosť majora námornej pechoty.

## Referencie

## Pozri aj
* Fallen Astronaut

## Iné projekty

## Externé odkazy
* Oficiálny životopis na stránkach NASA 
* Clifton Williams na stránkach spacefacts.de 

## Zdroj

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Marine Corps
Kategória:Kozmonauti, ktorí neleteli do vesmíru
Kategória:Program Gemini
Kategória:Osobnosti z Alabamy
Kategória:Osobnosti NASA
Kategória:Obete leteckých nehôd